**I. gimnazija**

Zagreb, Av. Dubrovnik 36

Povjerenstvo za provedbu smotre LiDraNo

na razini gradskih četvrti

**UPUTE ŠKOLAMA SUDIONICAMA smotre LiDraNo 2021.**

**na razini gradskih četvrti**

(Novi Zagreb-istok, Novi Zagreb-zapad,Trešnjevka-sjever, Trešnjevka-jug, Črnomerec, Stenjevec, Podsused-Vrapče, Trnje)

Sudjelovanje u smotri LiDraNo moguće je u kategorijama i prema uvjetima navedenima u Katalogu natjecanja i smotri učenica i učenika osnovnih i srednjih škola Republike Hrvatske u 2021. godini na internetskoj adresi Agencije za odgoj i obrazovanje **http://www.azoo.hr**

Sve obavijesti o provedbi smotre Lidrano na razini gradskih četvrti možete pronaći na internetskim stranicama I. gimnazije **(www.prva.hr/NATJECANJA/LIDRANO),** a važne informacije o županijskoj smotri potražite na internetskim stranicama Prirodoslovne škole Vladimira Preloga **(**[**www.psvprelog.hr**](http://www.psvprelog.hr)**).**

Škole su dužne provesti **školsku razinu** natjecanja od 1. veljače 2021., a **prijavu** na višu razinu poslati **do 4. veljače 2021. do 14 sati**.

Prijava se vrši **predajom materijala** i to:

* e-prijava: dostava prijavnica na e-mail: [info@prva.hr](mailto:info@prva.hr)

Prijava sadrži:

* tekstove (za kategorije novinarsko i literarno stvaralaštvo)
* zapisnik (za sve kategorije) - zapisnik sadrži: nadnevak natjecanja, imena članova povjerenstava, imena učenika koji su sudjelovali u natjecanju
* dokument s podacima (za novinarski i literarni rad)
* tablice – prijavnice

Pod istim uvjetima na smotri mogu sudjelovati učenici/e s teškoćama na čije je sudjelovanje potrebno uputiti u prijavnici za školsku razinu (u stupcu „Napomene“) da bi organizatori na svim razinama smotre pravovremeno mogli osigurati primjerene tehničke i druge uvjete.

**Tablice-prijavnice** za Smotru LidraNo 2021. (isključivo na propisanim i elektronički ispunjenim obrascima) ispunjavaju se samo jednom i to na školskoj razini. Upisuju se SAMO sudionici koje šaljete na sljedeću razinu. Tablica-prijavnica, šifrarnik kategorija i šifrarnik škola nalazi se na internetskoj stranici www.azoo.hr – Katalog natjecanja i smotri – Smotra literarnog, dramsko-scenskog i novinarskog stvaralaštva LiDraNo 2021.

Iznimno je važno navesti **točnu šifru škole**. Ako postoji problem sa šifrom škole, škole su dužne obratiti se za uputu predsjedniku Državnoga povjerenstva.

**Važno**: Radovi bez traženih podataka neće biti uvršteni u prosudbu.

**Uvjeti koje prijavljeni radovi/scenski nastupi moraju zadovoljiti**

1. **Novinarsko stvaralaštvo**

**a)** Samostalni novinarski radovi mogu biti sljedeće novinarske vrste: vijest, izvješće, intervju, reportaža, prikaz, osvrt, bilješka, recenzija, komentar, portret lika i druge novinarske vrste. Ne smije biti duži od 4 kartice teksta (1800 znakova s prazninama). Jedan učenik može prijaviti jedan novinarski rad, a škola može prijaviti ukupno **do pet** samostalnih novinarskih radova. Rad treba biti opremljen (nadnaslov, naslov, podnaslov i, po potrebi, međunaslovi i okviri), ali bez prijeloma i s istaknutom opremom.

Tekstovi trebaju biti napisani prema zadanim uputama (format: Word, pismo: Times New Roman, 12 točaka, dupli razmak).

Na svakom radu treba napisati zaporku i razred koji učenik pohađa, a **dokument s podacima** treba poslati na zasebnoj stranici i on treba imati sljedeće podatke:

* kategorija u kojoj se natječe (samostalni novinarski rad)
* zaporku i razred koji učenik pohađa (riječ i pet brojeva)
* ime i prezime učenika
* naslov rada
* novinarsku vrstu (koja je upisana i u tablicu: reportaža, kritika, izvještaj, vijest, intervju ili članak)
* naziv škole, potpunu adresu škole i telefon
* ime i prezime voditelja i **telefon voditelja**
* **potpis** voditelja i ravnatelja

**Napomena: Samostalni novinarski rad koji se šalje mora biti imenovan, npr.**

**21.SŠ – Živim život – život1234 (broj županije. srednja škola SŠ – naslov rada – zaporka učenika)**

**NOVO:** U školskoj 2020./2021. zapisi se šalju na elektroničku adresu: [info@prva.hr](mailto:info@prva.hr)

U **predmetu maila** potrebno je upisati naziv škole i vrstu rada (novinarski rad).

Uz zapis teksta koji se šalje e-poštom (na kojem je samo zaporka i razred), šalje se kao poseban prilog **dokument s podacima.**

**b) Radijska emisija i školski list** šalju se **izravno na županijsku razinu.** Pratite obavijesti na mrežnoj stranici Prirodoslovne škole Vladimira Preloga <https://www.psvprelog.hr/>

1. **Literarno stvaralaštvo**

Literarni radovi ne smiju biti duži od 3 kartice teksta. Autor rada može biti samo jedan učenik, a škola može prijaviti ukupno **do pet** literarnih radova.

Svaki tekst šalje se na mail [info@prva.hr](mailto:info@prva.hr)   
Tekstovi trebaju biti napisani prema zadanim uputama (format: Word, pismo: Times New Roman, 12 točaka, dupli razmak).

Na svakom radu treba napisati zaporku i razred koji učenik pohađa, a dokument s podacima treba poslati na zasebnoj stranici i on treba imati sljedeće podatke:

* kategorija u kojoj se natječe (literarni rad)
* zaporku i razred koji učenik pohađa
* ime i prezime učenika
* naslov rada
* naziv škole, potpunu adresu škole i telefon
* ime i prezime voditelja, **telefon mentora**
* **potpis** voditelja i ravnatelja

**Napomena: Samostalni novinarski rad koji se šalje mora biti imenovan, npr.**

**21.SŠ – Živim život – život1234 (broj županije. srednja škola SŠ – naslov rada – zaporka učenika)**

**NOVO:** U školskoj 2020./2021. zapisi se šalju na elektroničku adresu: [info@prva.hr](mailto:info@prva.hr)

U **predmetu maila** potrebno je upisati naziv škole i vrstu rada (novinarski rad).

Uz zapis teksta koji se šalje e-poštom (na kojem je samo zaporka i razred), šalje se i **dokument s podacima.**

1. **Dramsko-scensko stvaralaštvo**

**a)** Pojedinačni nastupi

* kazivanje poezije (pjesme pisane u stihu ili prozi) do **4 minute**
* monolog (ulomak iz književnoga dramskog, filmskog ili proznog djela**)** do **4 minute**
* povijesni govor - do **4 minute**

Izvode se pod istim uvjetima: pod jedinstvenim bijelim svjetlom i bez glazbene pratnje.

**NOVO:** Zbog epidemioške situacije, **pojedinačni scenski nastupi će biti održani online** preko platforme zoom.

U pojedinačnim nastupima za jednu izvedbu može biti prijavljen samo **jedan** **učenik** i samo **jedan mentor**.

Škola može prijaviti ukupno do **pet pojedinačnih nastupa.**

Mogu se izabrati književni (objavljeni) tekstovi hrvatskih i stranih autora te tekstovi usmene književnosti, u tiskanom ili elektroničkom mediju, e-knjige i elektronički časopisi za književnost i kulturu, po slobodnom izboru kazivača. **Nije dopušteno** intervenirati u tekst dopisivanjem vlastitoga teksta. **Nije dopušteno** govorenje neobjavljenih vlastitih pjesničkih tekstova i govora, tekstova objavljenih na blogovima i privatnim internetskim stranicama (ili na primjer, na internetskim stranicama škole ili školskom listu). Za objavljene učeničke radove potrebno je dostaviti dokaze o objavljivanju (ispis s naznakom o mjestu i vremenu objavljivanja).

**b) Skupni nastupi** (dramsko-scenska igra, lutkarska predstava, recital – skupno govorenje dramskog teksta, kazalište sjena) **se zbog epidemiološke situacije NEĆE održati.**

Smotra LiDraNo 2021. na razini gradskih četvrti: Novi Zagreb-istok, Novi Zagreb-zapad,Trešnjevka-sjever, Trešnjevka-jug, Črnomerec, Stenjevec, Podsused-Vrapče, Trnje **održat će se online** putem platforme zoom **11. i 12. veljače 2021. g.**

Detaljan raspored proba i nastupa te okruglih stolova bit će objavljen na internetskoj stranici I. gimnazije (**www.prva.hr** ) nakon što zaprimimo sve prijave.

Želimo Vam puno uspjeha!

Zagreb, 27. siječnja 2021.

Predsjednica povjerenstva:

Ravnateljica: Dunja Marušić Brezetić, prof.

Tajnica povjerenstva: Tinka Barbutov Krsteva, prof.